คนงานรถไฟ ขอ ประยุทธ์ ชะลอพิจารณา ร่าง พ.ร.บ.การขนส่งทางราง
สมาพันธ์คนงานรถไฟยื่นหนังสือถึง ประยุทธ์ ติดตามกรณีเสนอข้อมูลเพื่อการปฏิรูปการรถไฟแห่งประเทศไทยและระบบขนส่งทางราง พร้อมให้ชะลอการพิจารณา ร่าง พ.ร.บ.การขนส่งทางราง13 ก.ค. 2560 รายงานว่าสมาพันธ์คนงานรถไฟ (สพ.รฟ.) ได้ยื่นหนังสือถึง นายกรัฐมนตรี พล.อ.ประยุทธ์ จันทร์โอชาเรื่อง ติดตามเรื่องการเสนอข้อมูลเพื่อการปฏิรูปการรถไฟแห่งประเทศไทยและระบบขนส่งทางราง โดยมี พันศักดิ์ เจริญ นักวิเคราะห์นโยบายและแผนชำนาญการพิเศษ ผู้อำนวยการส่วนประสานมวลชนและองค์กรประชาชน (สปอ.) เป็นผู้รับหนังสือ ทั้งนี้ยังได้เดินทางไปยังกระทรวงการคลัง กระทรวงคมนาคม และคณะกรรมการกฤษฎีกาอีกด้วยเฟซบุ๊กแฟนเพจสมาพันธ์คนงานรถไฟ โพสต์รายละเอียดด้วยว่า มีการยื่นหนังสือ 5 ฉบับ นอกจากยื่นต่อ พล.อ.ประยุทธ์ แล้ว ยังยื่นต่อยื่นต่อรัฐมนตรีว่าการกระทรวงคมนาคมรัฐมนตรีว่าการกระทรวงการคลังเลขาธิการคณะกรรมการกฤษฎีกา และประธานคณะการกฤษฎีกาคณะที่ 4 เพื่อติดตามเรื่องการเสนอข้อมูลเพื่อการปฏิรูปการรถไฟแห่งประเทศไทยและระบบขนส่งทางราง และการชะลอการพิจารณา ร่าง พ.ร.บ.การขนส่งทางราง พ.ศสำหรับ สมาพันธ์คนงานรถไฟ นั้น สุวิช ศุมานนท์ ประธาน สพ.รฟ.กล่าวว่า สมาพันธ์คนงานรถไฟ เกิดขึ้นจากการรวมตัวของคนงานรถไฟทุกภาคส่วน เห็นด้วยอย่างยิ่งกับแนวทางการปฏิรูปกิจการรถไฟ โดยมีเป้าหมายเพื่อให้เกิดประโยชน์สูงสุดต่อประเทศชาติและประชาชน และคงไว้ซึ่งความเป็นหน่วยงานของรัฐเพื่อสร้างระบบการขนส่งทางรางให้เกิดความมั่นคงและยั่งยืน อย่างไรก็ตามเพื่อความโปร่งใสตามหลักการธรรมาภิบาล ควรให้ผู้เกี่ยวข้องได้วิเคราะห์ผลกระทบที่เกิดขึ้นจากกฎหมายอย่างรอบด้าน และเป็นระบบจึงขอเสนอให้ยุติกระบวนการพิจารณา ร่างพระราชบัญญัติการขนส่งทางราง พ.ศ. ….ไว้ก่อน แล้วนำกลับเข้ามาให้ผู้มีส่วนเกี่ยวข้องได้พิจารณาทบทวนอีกครั้ง โดยให้มีกระบวนการมีส่วนร่วมในการรับฟังความคิดเห็น วิเคราะห์ผลกระทบที่อาจเกิดขึ้นจากกฎหมายอย่างรอบด้านและเป็นระบบของผู้เกี่ยวข้องทุกภาคส่วน รวมทั้งเปิดเผยผลการรับฟังความคิดเห็น และการวิเคราะห์นั้นต่อประชาชน ตามรัฐธรรมนูญแห่งราชอาณาจักรไทย พ.ศ.2560 มาตรา 77 ต่อไป และตามที่สมาพันธ์ฯได้ยื่นข้อเสนอต่อรัฐบาลตามหนังสืออ้างถึง 1. เมื่อวันที่ 22 พ.ค. 2560 นั้น จนถึงบัดนี้ยังไม่ได้รับคำตอบจากรัฐบาลแต่อย่างใด ซึ่งหากการพิจารณามีผลเป็นประการใดโปรดแจ้งให้กับทางสมาพันธ์ฯทราบด้วยสุวิช กล่าว
สมาพันธ์คนงานรถไฟยื่นหนังสือถึง ประยุทธ์ ติดตามกรณีเสนอข้อมูลเพื่อการปฏิรูปการรถไฟแห่งประเทศไทยและระบบขนส่งทางราง พร้อมให้ชะลอการพิจารณา ร่าง พ.ร.บ.การขนส่งทางราง 
การปฏิรูปการรถไฟ,ระบบขนส่งทางราง,ร่าง พ.ร.บ.การขนส่งทางราง พ.ศ.....,สมาพันธ์คนงานรถไฟ